જાકાર્તા-કુઆલા લમ્પુરઃ વડા પ્રધાન નરેન્દ્ર મોદી પૂર્વ એશિયાના ત્રણ દેશો ઇન્ડોનેશિયા-મલેશિયા-સિંગાપોરના પાંચ દિવસના પ્રવાસે છે. વડા પ્રધાન મોદી ઇન્ડોનેશિયાના પાટનગર જાકાર્તા પહોંચ્યા હતા. આ પછી અંગ્રેજીમાં ટ્વિટ કરીને કહ્યું હતું કે ભારત-ઇન્ડોનેશિયા પડોશી મિત્રોદેશો છે. આ પ્રવાસથી બન્ને દેશોના સંબંધો વધુ મજબૂત થશે. પ્રથમ વાર ઇન્ડોનેશિયાના પ્રવાસે આવેલા મોદીએ ઇન્ડોનેશિયાના પ્રમુખ જોક વિડોડો સાથે મંત્રણા કરી હતી. મોદીએ ઇન્ડોનેશિયાના નાગરિકો માટે 30 દિવસ માટે મફત વિઝાની જાહેરાત કરી હતી. તેમણે ઇન્ડોનેશિયાના નાગરિકોને ભારત આવવા આમંત્રણ આપ્યું હતું.